Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: Alkotmányáról szóló 1949. évi XX. törvény (a továb biak ban: Alkotmány) 20. §-ának (4) bekezdése szerint
Paragraph Index: 990

Alkotmányáról szóló 1949. évi XX. törvény (a továb biak ban: Alkotmány) 20. §-ának (4) bekezdése szerint az országgyûlési képviselõt a köz érdekében végzett tevékenységéért tiszteletdíj, meghatározott kedvezmények és költségeik fedezésére költségtérítés illeti meg. Nem tisztázott azonban, hogy a kezdeményezõ által nevesített, „az országgyûlési képviselõk képviselõi munkájukért kapott összeg” kitétel pontosan mit takar, vagyis milyen tételekbõl áll az az „összeg”, amelynek értéke nem haladhatja meg a mindenkori minimálbér hatszorosát. Külön-külön a tiszteletdíj, a költségtérítés, vagy a képviselõk részére járó, meghatározott kedvezmények értéke nem haladhatja meg a kezdeményezésben említett értékhatárt, esetleg mindhárom együttes összege. Az Nsztv. 10. § c) pontja értelmében az Országos Választási Bizottság megtagadja a kérdés hitelesítését, ha a kérdés megfogalmazása nem felel meg a jogszabályban meghatározott követelményeknek. Mindezek alapján az Országos Választási Bizottság a rendelkezõ részben foglaltak szerint határozott. II. A határozat az Alkotmány 20. §-ának (4) bekezdésén, az Nsztv. 2. §-án, 10. §-ának c) pontján, 13. §-ának (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes